Kulttuuri

=Kulttuuri = Ulkomaille lähtiessäsi törmäät pian johonkin outoon. Sitä on vaikea kuvailla. Se ei ole näkyvää ja kuitekin tuntuu voimakkaasti läsnäolevalta koko ajan.Se "jokin" vaikuttaa siihen kuinka sopeudut ja kuinka hyvin pystyt nauttimaan olostasi ulkomailla. Se "jokin" on kultuuri.

Kulttuuria on vaikea määritellä. Se on jotakin näkymätöntä ja samalla hyvin silmiinpistävää. Se on osa jokaista ihmistä ja identiteettiä. Kulttuurin merkitys on valtava, joskin sitä tulee harvoin ajatelleeksi. Kulttuuri määrittää sen, mitä "hyvä" tai "paha" tarkoittaa, miten käsitämme perheen, mikä on miesten ja naisten välinen suhde, millätavoin käsittelemme aikaa tai tilaa, mitä perinteitä noudatamme, mitä kieltä puhumme, mitä ruoka, juoma tai ateriointi merkitsevät. Kulttuuri säätelee myös sitä miten tietoa jaetaan, miten valta on jaettu, kuinka se on saavutettu ja miten sitä käytetään, kuinka reagoimme vieraaseen, uuteen ja tuntemattomaan, mitä asioita pidämme hauskoina tai huvittavina sekä uskonnon ja uskomusten merkitystä elämässämme. Kaikki kuulostaa melko näkymättömältä - tarkemmin asiaan tutustuessasi ja viimeistään ollessasi itse vaihdossa vieraan ja tuntemattoman keskellä, ymmärrät miksi ja miten kulttuuri jokaiseen vaikuttaa.

Lyhyesti kulttuuri on opittua ja opetettua sekä jaettua - ei ole olemassa yhden henkilön kulttuuria. Kulttuuri on jaettua, mutta se ei muokkaa kaikista samanlaisia vaan yksilöllisyys ja persoonallisuus ovat kulttuurissa läsnä. Kulttuuri on symbolista. Merkitykset ovat sidottuja käyttäytymiseen, sanoihin ja esineisiin ja nämä merkitykset voivat ulkopuolelta katsottuna vaikuttaa täysin sattumanvaraisilta. Tietyn kulttuurin edustajalle sanat, käyttäytyminen tai esineet sekä niiden merkitykset ovat kuitenkin sekä loogisia että järkeviä. (Centre for Intercultural Learning: Canadian Foreign Service Institute. Mukaellen suomennettu)

Tehtävät
Ennen kuin lähdet pohdi seuraavia kysymyksiä. Tee itsellesi muistiinpanot jokaisesta kysymyksestä. Kirjaa viisi merkittävintä asiaa. Vastauksista ja pohdinnastasi on sinulle hyötyä mm. käydessäsi keskusteluja kansainvälisyysasioita hoitavan opettajan kanssa.

Mitä odotat eniten opiskelulta ulkomailla?

Mitkä asiat sinua huolestuttavat eniten ulkomaille lähtemisessä?

Mitä asioita uskot kaipaavasi eniten ollessasi ulkomailla?

Mitä asioita uskot kaipaavasi vähiten?

Minkä olettaisit olevan itsellesi suurin yksittäinen haaste ulkomailla oleselun aikana?